На основу члана 70. Закона о култури ("Службени гласник Републике Србије", број 72/2009,13/2016) и члана 37. Статута Града Ниша ("Службени лист Града Ниша", бр. 88/08,143/2016),

Скупштина Града Ниша, на седници од 2017. године, донела је

Top of FBottom of For

**Одлуку о изменама Одлуке**

 **о плаћању доприноса за пензијско и инвалидско осигурање**

**и доприноса за здравствено осигурање за лица која су**

 **стекла статус лица која самостално обављају уметничку или другу делатност у виду занимања у области културе**

**Члан 1.**

 У Одлуци о плаћању доприноса за пензијско и инвалидско осигурање

и доприноса за здравствено осигурање за лица која су стекла статус лица која самостално обављају уметничку или другу делатност у виду занимања у области културе, ("Службени лист Града Ниша", број 68/2012), у члану 5 речи „управи надлежној“ замењују се речима „секретаријату надлежном“.

  **Члан 2.**

У члану 5, 7, 9 и 10 речи „надлежна управа“, у одговарајућем падежу замењују се речима „надлежни секретаријат“ у одговарајућем падежу.

 **Члан 3.**

Oва одлука ступа на снагу осмог дана од дана објављивања у "Службеном листу Града Ниша".

 Број:

 У Нишу, 2017. године

**СКУПШТИНА ГРАДА НИША**

 Председник

Мр Раде Рајковић

**О б р а з л о ж е њ е**

 Одредбом члана 4. Закона о култури („Службени гласник РС" број 72/2009, 13/2016 и 30/2016) прописано је: „Јединица локалне самоуправе стара се о задовољавању потреба грађана у култури на својој територији и уређује поједина питања од интереса за своје грађане, као и начин њиховог остваривања, у оквиру права и обавеза утврђених Уставом и законом.“

У циљу усаглашавања са Статутом Града Ниша („Службени лист Града Ниша“, број 88/2008 и 143/2016) и Одлуком о градској управи града Ниша („Службени лист Града Ниша“, број 143/2016), у Одлуци о изменама Одлуке о плаћању доприноса за пензијско и инвалидско осигурање и доприноса за здравствено осигурање за лица која су стекла статус лица која самостално обављају уметничку или другу делатност у виду занимања у области културе, реч „управа“ замењује се речју „секретаријат“.

 Имајући у виду напред наведено, Секретаријат за културу израдио је нацрт одлуке као у диспозитиву.

 Секретар Секретаријата

 за културу и информисање

 \_\_\_\_\_\_\_\_\_\_\_\_\_\_\_\_\_\_\_\_

 Небојша Стевановић

Чланови одлуке који се мењају:

 **Члан 5.**

Лицe којe самостално обавља уметничку или другу делатност у виду занимања у области културе подноси захтев за остваривање права на уплату доприноса (у даљем тексту:захтев) Секретаријату надлежном за послове културе (у даљем тексту: надлежна управа) на прописаном обрасцу.

**Члан 7.**

 Надлежна управа решењем утврђује право подносиоца захтева на уплату доприноса. Против овог решења може се изјавити жалба Градском већу Града Ниша.

 **Члан 9.**

Уплата доприноса лицу које испуњава услове из члана 4 ове одлуке врши се преко репрезентативног удружења у култури код кога је то лице уведено у евиденцију.

Репрезентативно удружење у култури дужно је да у року од 5 дана од дана преноса средстава из буџета Града, изврши уплату доприноса за лице које самостално обавља уметничку или другу делатност у виду занимања у области културе надлежној пореској управи, и доказ о уплати достави надлежном Секретаријату.

 **Члан 10.**

Уколико дође до промене чињеница у погледу испуњавања услова предвиђених чланом 4 ове одлуке, лице које је остварило право на уплату доприноса, дужно је да одмах, а најкасније у року од 15 дана, надлежном Секретаријату пријави насталу промену.

Признато право престаје са даном настанка околности због којих право престаје, или од дана подношења пријаве о насталој промени.

.